اسلام آباد (مانیٹرنگ ڈیسک) سعودی عرب مملکت اٹ کرکٹ نا شیدائی تا گیشتری نا سوب آن دا گوازی نا جوانی کن پاکستان آن کمک خواہس۔ دا بابت اٹ پاکستان اٹ سعودی عرب نا سلاہکار نواف بن سعید احمد المالکی اسلام آباد اٹ بنجائی وزیر برائے بین الصوبائی رابطہ ڈاکٹر فہمیدہ مرزا تون اوڑدہی کرے و ہڑتوم آ ملک آتا نیام اٹ گوازی تا پِڑ تیا کمک نا بابت ہم ہیت وگپ کننگا۔ سعودی سفیر نا پاننگ ئس کہ ڈیہہ اٹ گوازی تے جوانی دوئی مننگ اٹی ءِ و پاکستانی کرکٹ ٹیم ہم سعودی عرب اٹ بھاز پنی مننگ اٹی ءِ ہرانا سوب آن دا گوازی سعودی عرب اٹی بھاز پنی مننگ اٹی ءِ۔
